Silmäruohot

Silmäruohot (Euphrasia) ovat matalia yksivuotisia puoliloisina eläviä kasveja. Niitä esiintyy maailmanlaajuisesti noin 450 lajia. Silmäruohot ovat 5–20 cm korkeita ruohovartisia kasveja. Lajit muistuttavat hyvin paljon toisiaan, mikä tekee tarkasta lajinmäärityksestä vaikeaa. Lisäksi eri lajien väliset risteymät ovat yleisiä. Silmäruohot ovat puoliloisia. Ne tulevat toimeen yksinään, mutta tilaisuuden tullen varastavat osan tarvitsemistaan ravinteista ympäröiviltä kasveilta juuristonsa imurihmojen avulla. Kukat, jotka kasvavat tähkämäisestä kukinnosta, ovat vaaleita, usein violetinsävyisiä, ja monilla lajeilla kukan alahuulessa on keltaisia merkkejä. Hedelmänä on litteä kota. Suomessa tavataan kahdeksaa silmäruoholajia ja -alalajia.Retkeilykasvio 1998, s. 386–389. Suomessa tavattavista silmäruoholajeista ketosilmäruoho (Euphrasia stricta), tanakkasilmäruoho (Euphrasia nemorosa) ja pohjansilmäruoho (Euphrasia frigida) ovat yleisimpiä. Muut lajit ovat harvinaisia. Nimi silmäruoho tulee homeopaattisesta uskomuksesta, jonka mukaan kasvilla voisi parantaa silmäsairauksia.Euphrasia Homeopathy.com Tieteellinen nimi Euphrasia liittyy kreikan sanaan euphrainein, ilo. == Lajeja, alalajeja ja muunnoksia == * hebridiensilmäruoho (Euphrasia foulaensis) * islanninsilmäruoho (Euphrasia calida) * jättisilmäruoho (Euphrasia grandiflora) * ketosilmäruoho (Euphrasia stricta) ** alvariketosilmäruoho (Euphrasia stricta var. suecica) ** gotlanninketosilmäruoho (Euphrasia stricta var. gotlandica) ** hentoketosilmäruoho (Euphrasia stricta var. tenuis) ** isoketosilmäruoho (Euphrasia stricta var. brevipila) ** kaljuketosilmäruoho (Euphrasia stricta var. stricta) * klinttisilmäruoho (Euphrasia dunensis) * lännensilmäruoho (Euphrasia arctica) ** atlantinsilmäruoho (Euphrasia arctica subsp. borealis) ** jyllanninsilmäruoho (Euphrasia arctica subsp. minor) * nummisilmäruoho (Euphrasia micrantha) * nystysilmäruoho (Euphrasia rostkoviana, syn. Euphrasia officinalis) ** ahosilmäruoho (Euphrasia rostkoviana subsp. fennica) ** isosilmäruoho (Euphrasia rostkoviana subsp. rostkoviana) ** vuorisilmäruoho (Euphrasia rostkoviana subsp. montana) * otasilmäruoho (Euphrasia salisburgensis) ** letto-otasilmäruoho (Euphrasia salisburgensis var. schoenicola) ** tunturiotasilmäruoho (Euphrasia salisburgensis var. salisburgensis) * perämerensilmäruoho (Euphrasia bottnica) * pohjansilmäruoho (Euphrasia frigida, syn. Euphrasia wettsteinii) ** lapinsilmäruoho (Euphrasia frigida var. palustris, syn. E. wettsteinii var. palustris) ** pohjanlahdensilmäruoho (Euphrasia frigida var. baltica, syn. E. wettsteinii var. botniensium) ** turjansilmäruoho (Euphrasia frigida var. frigida, syn. E. wettsteinii var. wettsteinii) * purppurasilmäruoho (Euphrasia atropurpurea) * saamenmaansilmäruoho (Euphrasia saamica) * skotlanninsilmäruoho (Euphrasia scottica) * tanakkasilmäruoho (Euphrasia nemorosa) * tromssansilmäruoho (Euphrasia hyperborea) * walesinsilmäruoho (Euphrasia ostenfeldii) == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == * Finto: Kassu – Kasvien suomenkieliset nimet: Silmäruohot (Euphrasia) * Suomen Lajitietokeskus: Silmäruohot – Euphrasia * LuontoPortti: Silmäruohot (Euphrasia) *